## Alusanalüüs: Isade intervjueerimise kava

Intervjuukava[[1]](#footnote-1) – isad (isakanne puudu)

*Mina olen [intervjueerija lühitutvustus]. Kas sobib, kui me sinatame teineteist selle vestluse käigus?*

*Aitäh, et oled olnud nõus minuga vestlema. Selle intervjuu eesmärk on mõista, milline on Sinu nägemus isaks olemisest. Räägime lähemalt isakandest ehk isa nime märkimisest lapse sünnitunnistusele. Isakanne näitab, et oled ametlikult lapse isa. Sinu mõtted aitavad meil paremini toetada nii isasid kui ka emasid. Oleme juba rääkinud emadega, ent soovime saada ka isade vaadet. Intervjuu kestab kuni poolteist tundi. Sul on õigus igal hetkel intervjuul osalemisest loobuda. Kõik, mida Sa täna minuga jagad, on konfidentsiaalne. See tähendab, et kasutame Sinu mõtteid üksnes üldistatud kujul ja ei seosta neid Sinu isikuga. Kui Sa oled nõus, siis lindistan meie vestluse, et mul oleks lihtsam räägitut kirja panna. Salvestus jääb vaid minu kasutusse ja pärast intervjuu maha kirjutamist kustutan selle. Kui Sa sellega nõus ei ole, püüan panna märkmed kirja meie vestluse ajal.*

*Kas Sul on tekkinud küsimusi, või oled valmis intervjuuga alustama?*

|  |
| --- |
| *Intervjueerijale: veendu, et oled saanud intervjueeritavalt kirjaliku (st allkirjastatud) nõusoleku.*   1. *Digiallkirjastatud (või allkirjastatud ja skaneeritud) vorm on saadetud enne intervjuu toimumist uurimismeeskonnale.* 2. *Füüsiliselt (st mitte veebis) toimuval intervjuul saab allkirja küsida kohapeal.* |

**Isaks olemine**

1. Palun räägi mulle alustuseks veidike endast.
   1. Kui vana Sa oled?
2. Räägi mulle oma isaks saamise lugu.
   1. Mitu last Sul on?
      1. Kas tegemist on Sinu bioloogilise/bioloogiliste lapsega/lastega?
      2. Kas Sinu nimi on märgitud lapse/laste sünnitunnistusele?

*[Intervjueerija saab veenduda, et tegemist on isaga, kelle lapsel/lastel puudus/puutub isakanne]*

* 1. Räägi mulle oma lapsest/lastest.
     1. Kui vana/vanad Sinu laps/lapsed on?
  2. Kas ja kui palju oled osalenud lapse/laste elus?
     1. Kas ja kui palju sooviksid seda teha?

1. Mida tähendab Sinu jaoks isaks olemine?
2. Mis Sa arvad, mis teeb ühest isast hea isa?

**Isakande puudumine ja selle põhjused**

*Räägime nüüd veidi lähemalt isakandest ehk isa nime märkimisest lapse sünnitunnistusele. Järgnevate küsimuste juures palun mõelda lapsele/lastele, kelle sünnitunnistusele ei ole Sinu nimi märgitud, või kelle sünnitunnistusele on Sinu nimi hiljem lisatud.*

1. Palun jaga minuga oma kogemust seoses isakande tegemisega.
   1. Mis põhjustel jäi isakanne tegemata?
   2. Kuidas said teada, et Sinu nimi ei ole märgitud lapse/laste sünnitunnistusele?
      1. Kuidas Sa sellele reageerisid?
2. Kelle otsus oli mitte märkida lapse/laste sünnitunnistusele isa?
   1. Kas see otsus oli ühine või sündis ühe osapoole soovil?
3. Kuidas Sa hindad, kas Sinu suhted lapse/laste emaga enne või pärast sündi mõjutasid Sinu nime mitte märkimist lapse/laste sünnitunnistusele?
4. Kas Sina või teine vanem on hiljem kahetsenud otsust isakannet mitte teha? Kui jah, siis miks? / Kui ei, siis miks mitte?
5. Kas oled soovinud või püüdnud isakannet lapse sünnitunnistusele hiljem lisada? Kui jah, siis miks? Kui ei, siis miks mitte?
   1. Kui jah, siis palun kirjelda, kuidas olukord välja nägi. Mis sai edasi?

**Isakande tegemata jätmise mõju isale, lapsele ja lähedastele**

1. Milliseid tundeid tekitab/tekitas Sinus teadmine, et Sa ei ole (olnud) märgitud oma lapse/laste sünnitunnistusele?
2. Kas ja kuidas see on mõjutanud Sinu heaolu?
3. Kas ja kuidas see on mõjutanud Sinu suhet lapsega/lastega?
4. Mis Sa arvad, kuidas on Sinu nime puudumine lapse sünnitunnistusel mõjutanud lapse/laste heaolu?
5. Palun kirjelda mulle oma suhet lapsega/lastega, kelle sünnitunnistusel/tunnistustel puudub/puudus Sinu nimi.
6. Kas ja kui tihti lapsega/lastega suhtled?
7. *Kui suhtleb lapsega, siis:* Kuidas te suhtlete – näost-näkku, veebi teel?
8. Kui palju Sa tead lapse/laste elust?
9. Kas ja kuidas on isakande puudumine mõjutanud Sinu osalemist lapse/laste kasvatamisega seotud otsustes?
10. Palun räägi mulle oma suhtest lapse/laste emaga.
    1. Millised olid Sinu suhted lapse/laste emaga enne lapse/laste sündi?
    2. Millised olid Sinu suhted lapse/laste emaga pärast lapse/laste sündi?
11. Kui tihti suhtlete last/lapsi puudutavatel teemadel?
12. Kas ja milliseid väljakutseid on Sulle tekitanud isakande puudumine?
13. Milliseid emotsionaalseid väljakutseid on see Sulle toonud?
14. Milliseid õiguslikke väljakutseid on see Sulle toonud?
15. Kas Sinu lähedased ja/või sõbrad on teadlikud, et Sul on bioloogiline laps/bioloogilised lapsed, kuid Sa pole ametlikult tema/nende isa? Kui jah, siis miks? Kui ei, siis miks mitte?

Kui jah, siis:

1. Milline on olnud nende reaktsioon?
2. Kas nende reaktsioon on Sinu vaatenurka mõjutanud?
3. Kas ja kui palju on Sinu perel kontakti Sinu bioloogilise lapsega/bioloogiliste lastega?
4. Kuidas Sa näed, milline kontakt võiks Sul olla lapsega/lastega tulevikus?
5. Kas ja millisena näed enda rolli lapse/laste elus?
6. Kas näed ette mingeid võimalikke muutusi või asjaolusid, mis võivad Sind tulevikus isakande tegemise osas ümber mõtlema panna?

**Kokkuvõte**

1. Kas Sinu arvates peaks isa olema alati kantud lapse sünnitunnistusele? Kui jah, siis miks? / Kui ei, siis miks mitte?
   1. Kas ja miks on isakanne vajalik, mida selle olemasolu või puudumine kaasa toob (lapsele, emale, isale)?
2. Kes peaks Sinu arvates otsustama, kas märkida lapse sünnitunnistusele isa või mitte?
3. Kui saaksid anda nõu mõnele teisele isale, kes on Sinuga sarnases olukorras, siis mis see oleks?
4. Palun Sul lõpetuseks mõelda, mida vajaksid või ootaksid Sina mehe või isana riigilt?
5. Kas Sul on veel mõtteid, mida sooviksid minuga jagada?

*Intervjueeritava tänamine intervjuus osalemise eest.*

Intervjuukava – isad (isakanne olemas)

*Algus sama, mis ülemisel intervjuukaval.*

**Isaks olemine**

1. Palun räägi mulle alustuseks veidike endast.
   1. Kui vana Sa oled?
2. Räägi mulle oma isaks saamise lugu.
   1. Mitu last Sul on?
      1. Kas tegemist on Sinu bioloogilise/bioloogiliste lapsega/lastega?
      2. Kas Sinu nimi on märgitud lapse/laste sünnitunnistusele?

*[Kontrollküsimus – intervjueerija saab veenduda, et tegemist on isaga, kelle lapsel/lastel on isakanne]*

* 1. Räägi mulle oma lapsest/lastest.
     1. Kui vana/vanad Sinu laps/lapsed on?

1. Mida tähendab Sinu jaoks isaks olemine?

Mis Sa arvad, mis teeb ühest isast hea isa?

**Isakande tegemine**

*Räägime nüüd veidi lähemalt isakandest ehk isa nime märkimisest lapse sünnitunnistusele.*

1. Palun jaga minuga oma kogemust seoses isakande tegemisega.
   1. Kas Sul tekkis seoses isakande tegemisega küsimusi? Kui jah, siis milliseid?
   2. Kas Sul tekkis seoses isakande tegemisega probleeme? Kui jah, siis milliseid?
2. Kas ja kuidas on Sinu nime märkimine lapse/laste sünnitunnistusele mõjutanud seda, kuidas Sa end näed (st identiteeti)?
3. Palun kirjelda mulle oma suhet lapsega/lastega.
4. Kas ja kuidas on see, et lapse/laste sünnitunnistusel on Sinu nimi, aidanud kaasa Sinu sidemele lapsega/lastega?
5. Kas ja kuidas mõjutab isakanne Sinu lapse/laste heaolu?
6. Palun Sul panna end hetkeks olukorda, kus Sinu nimi ei ole märgitud lapse/laste sünnitunnistusele. Mis Sa arvad, mis oleks Sinu elus teisiti?
7. Palun räägi mulle oma suhtest lapse/laste emaga.
8. Kas kasvatate last/lapsi igapäevaselt koos?
9. *Juhul, kui ei ela koos*: Kui tihedalt suhtlete?
10. Kas otsustate lapse/laste eluolu puudutavaid küsimusi üheskoos?
    * 1. Kas esineb lahkarvamusi?
11. Millised olid Sinu suhted lapse/laste emaga enne lapse/laste sündi?
12. Millised olid Sinu suhted lapse/laste emaga pärast lapse/laste sündi?
13. Kas ja kuidas on Sinu nime märkimine lapse/laste sünnitunnistusele mõjutanud Sinu ja lapse/laste ema suhet?

**Isakande mõju isale, lapsele ja lähedastele**

1. Kuivõrd mõjutab Sinu hinnangul isakanne lapse elu?
2. Kuivõrd mõjutab isakanne ema elu?
3. Kuivõrd mõjutab isakanne isa elu?
4. Millised võivad Sinu hinnangul olla isakande tegemata jätmise põhjused?
5. Millised võivad olla isakande tegemata jätmise tagajärjed?

**Kokkuvõte**

1. Kas Sinu arvates peaks isa olema alati kantud lapse sünnitunnistusele? Kui jah, siis miks? / Kui ei, siis miks mitte?
2. Kas ja miks on isakanne vajalik, mida selle olemasolu või puudumine kaasa toob (lapsele, emale, isale)?
3. Kas isakande tegemine peaks olema kohustuslik?
4. Kes peaks Sinu arvates otsustama, kas märkida lapse sünnitunnistusele isa või mitte?
5. Kui saaksid anda nõu mõnele mehele, kes kaalub isakande tegemata jätmist, siis mis see oleks?
6. Palun Sul lõpetuseks mõelda, mida vajaksid või ootaksid Sina mehe või isana riigilt?
7. Kas Sul on veel mõtteid, mida sooviksid minuga jagada?

*Intervjueeritava tänamine intervjuus osalemise eest.*

## Rakendatavuse eeluuring: intervjueerimise raamküsimused lapseootel ja/või hiljuti lapse sünnitanud naistele

*NB! Tegemist on intervjuu raamistikuga, st välja on toodud peamised uurimisküsimused kuid tegu ei ole intervjuu kavaga. Intervjuu kava koostatakse vastavalt uuringu eelnevate etappide tulemustele ja respondendi profiilile (lapseootel või juba sünnitanud naine, piirkond jne) vahetult enne intervjuud käesolevale raamistikule tuginedes.*

1. Naise kogemus ämmaemanda pakutud nõustamisega rasedusaegsel jälgimisel

* Nõustamise sisu
  + Millistel teemadel nõustamist pakuti?
  + Kas pakuti täiendava suunamise võimalust teiste spetsialistide (nt jurist, rasedusrkiisi nõustaja, vaimse tervise õde, sotsiaaltöötaja jne) juures?
  + Hinnang nõustamise sisule, sh vajadustele vastavusele
* Nõustamise formaat
  + Millises vormis nõustamist pakuti (vestlus, täiendavad teabematerjalid vmt)?
  + Kelle initsiatiivil tõstatati nõustamise käigus teemasid?
  + Kuidas sobis nõustamise vorm ning stiil?
  + Kas midagi võiks lisada või muuta?
* Isakande temaatika käsitlemine
  + Kas käsitleti isakande teemat?
  + Millises vormis?
  + Millist infot anti?
  + Kelle initsiatiivil teemat käsitleti?
  + Kas teemakäsitlus oli vajalik ja piisav?
  + Mis oleks võinud olla teisiti?

1. Hinnang ja tagasiside plaanitavale isakande teemalisele nõustamisele

* *Respondendile kirjeldatakse plaanitavat uut nõustamisviisi (sh sünnieelne ja -järgne sekkumine)*
  + Milline on respondendi esimene reaktsioon/hinnang kirjeldatud sekkumistele?
  + Mis tundub hea, mis tundub sobimatu/halb?
  + Mil moel erineb (sünnieelne) sekkumine respondendi hiljutisest kogemusest ämmaemanda nõustamisel?
  + Kuidas oleks reageerinud, kui talle oleks pakutud kirjeldatud sünnieelset nõustamist?
  + Kuidas suhtub sellesse, et on võimalik lastekaitseteenistusest saada täiendavat nõustamist?
  + Kuidas suhtub sellesse, kui KOV/riik pöördub vanema poole pakkudes täiendava nõustamise võimalust?

## Rakendatavuse uuring: Intervjuu raam sekkumiste sihtrühmadele

NB! Tegemist on intervjuu raamistikuga, st välja on toodud peamised uurimisküsimused kuid tegu ei ole intervjuu kavaga. Intervjuu kava koostatakse vastavalt projekti eelmiste etappide tulemustele, respondendi profiilile (lapseootel või juba sünnitanud naine, piirkond jne) vahetult enne intervjuud käesolevale raamistikule tuginedes.

1. Saadud nõustamine ja hinnang sellele

* Kas sai isakande teemalist nõustamist?
* Milliseid teemasid kaeti?
* Mis vormis nõustamine toimus?
* Kas anti lisamaterjale?
* Kas suunati lisanõustamisele võrgustikuspetsialistide juurde?
* Milline on hinnang saadud nõustamisele?

1. Soovitused nõustamise täiendamiseks ja parandamiseks

* Ettepanekud nõustamise vormile
* Ettepanekud nõustamise teemade valikule
* Ettepanekud täiendava info (teemad, materjalid, lisanõustamine) lisamiseks

1. Hinnang nõustamise tõhususele

* Kas nõustamise käigus pakutud info oli uudne?
* Kas nõustamise käigus pakutud info oli asjakohane?
* Kas nõustamine aitas kujundada seisukohta teise vanema kande osas?
* Kas nõustamine mõjutas otsust teise vanema kande tegemise osas?

## Rakendatavuse uuring: Intervjuu raam sekkumise läbiviijatele (ämmaemandad, lastekaitsespetsialistid)

NB! Tegemist on intervjuu raamistikuga, st välja on toodud peamised uurimisküsimused kuid tegu ei ole intervjuu kavaga. Intervjuu kava koostatakse vastavalt projekti eelmiste etappide tulemustele, respondendi profiilile (ämmaemand, lastekaitsespetsialist) vahetult enne intervjuud käesolevale raamistikule tuginedes.

1. Pakutud nõustamine ja hinnang nõustamise vo0rmile ja korraldusele

* Kas ja kui sageli oli võimalik pakkuda isakande teemalist nõustamist?
* Millisele sihtrühmale nõustamist pakuti, milline sihtrühm oli nõustamisele avatud?
* Milliseid teemasid kaeti?
* Mis vormis nõustamine toimus?
* Kas anti lisamaterjale?
* Kas suunati lisanõustamisele võrgustikuspetsialistide juurde?
* Milline on hinnang pakutud nõustamisele (sisu, maht, vastavus kliendi vajadustele)?

1. Soovitused nõustamise täiendamiseks ja parandamiseks

* Ettepanekud nõustamise vormile
* Ettepanekud nõustamise teemade valikule
* Ettepanekud täiendava info (teemad, materjalid, lisanõustamine) lisamiseks
* Ettepanekud nõustajatele lisateabe pakkumiseks (koolitused, tugimaterjalid, nende vorm ja sisu)

1. Hinnang nõustamise tõhususele

* Hinnang sekkumise tõhususele, sh vorm, maht, võimalused
* Klientide tagasiside sekkumise tõhususele (kui on tagasisidestatud)
* Isiklik hinnang sekkumise vajalikkusele ja asjakohasusele

1. Poolstruktureeritud intervjuukava on oma olemuselt raamistik, mis annab ülevaate käsitletavatest teemadest, võimalikest suundadest (*prompt*) ja intervjuu tonaalsusest. Intervjueerimise olukorras ei järgita tingimata intervjuukava täpselt esitatud järjekorras ega sõnastuses, vaid jälgitakse intervjueeritava meeleolu, valmisolekut teemasid käsitleda ning vaba mõttevoogu. Intervjueerija ülesanne on jälgida, et kõik teemad saaksid kaetud ja vajalikele küsimustele leitakse vajadused. [↑](#footnote-ref-1)